### МЕХАНИЗЪМ

за подбор на кандидатите за участие, определяне на броя и размерите

на възнагражденията по Национална програма „Млади учени и постдокторанти - 2“

в Лесотехнически университет за първия етап

1. Участниците в НП „Млади учени и постдокторанти“ – 2 (Програмата) се избират въз основа на конкурс, провеждан от Комисия за организацията, провеждането и отчитането на конкурса за подбор и назначаване на кандидати за участие, назначена със заповед на Ректора на ЛТУ № ЗПС-390/09.08.2022 г. и факултетните комисии, назначени със заповед на съответния декан;
2. Кандидатите за участие в Програмата по модул „млади учени“ се предлагат от факултетните комисии.
3. Факултетните комисии обявяват началото на конкурса, изискванията към кандидатите, необходимите документи и срокове.
4. След изтичане на срока, факултетните комисии разглеждат подадените документи, допускат до участие кандидатите, отговарящи на изискванията и ги класират.
5. Факултетните комисии определят и финансовата подкрепа на участниците по модул „млади учени“ според определената сума за факултета.
6. На всеки класиран кандидат се предлагат и размера на финансовата подкрепа (месечна сума, брой месеци-не по-малко от 6 мес.).
7. Класираните кандидати от всеки факултет се предлагат на университетската Комисия. Към доклада с предложението се прилагат всички документи на кандидатите, както и протокол от заседанието, на което е проведено обсъждането.
8. След обсъждане на кандидатурите, университетската комисия предлага на Академичния съвет на ЛТУ да утвърди участниците по Програмата за първия етап.
9. С утвърдените участници се сключва допълнително споразумение за финансовата подкрепа.
10. Един месец преди края на първия етап на Програмата участниците в Програмата подготвят отчет за изпълнението на задълженията и резюме на извършените изследвания. Отчетът се завежда в съответния деканат и към него се прилага доказателствен материал (копие от публикация, подадена заявка за патент, полезен модел и др.).
11. Председателят на факултетната комисия изготвя обобщен доклад за изпълнението на задълженията на участниците от факултета и го представя на Председателя на университетската комисия. Към отчетния доклад се прилагат отчетните документи на участниците.
12. Кандидатите за участие по Програмата по модул „постдокторанти“ подават своите документи чрез заявление до Ректора на ЛТУ, заведено в деловодството (стая 6, партерен етаж).
13. Документите на кандидатите по модул „постдокторанти“ се разглеждат и обсъждат от университетската комисия по Програмата. Кандидатите се класират според критериите и изискванията, които са предварително оповестени. Класираните кандидати се предлагат за утвърждаване от АС на ЛТУ.
14. Един месец преди края на първия етап, участниците по модул „постдокторанти“ изготвят обобщен доклад за работата по Програмата и го внасят за обсъждане в университетската комисия. Към доклада се прилагат резюме на резултатите от проектната дейност и доказателствен материал (копие от публикация в списание IF или SJR, копие от заявка за патент, полезен модел и др.).
15. Университетската Комисия разглежда отчетите на участниците и прави предложение до АС на ЛТУ да приеме работата им за първия етап.
16. След обсъждане и приемане на работата по Програмата, Председателят на университетската Комисия изготвя обобщен отчет, заедно с финансовите документи и го предлага на МОН.
17. Одобрението на отчета от органите на МОН означава верифициране на средствата, отпуснати на ЛТУ за първия етап.
18. Средствата, отпуснати на участници, които не са изпълнили задълженията си, се връщат обратно в МОН, а съответните суми се възстановяват по сметка в ЛТУ от неизрядни кандидати.
19. Неизяснени въпроси, възникнали при кандидати по модул “млади учени“ се решават от факултетните комисии, а тези по модул „постдокторанти – от университетската комисия.

**Общи положения**

Право за участие в програмата имат млади учени и постдокторанти, определени от **бенефициентите** – акредитирани държавни висши училища и научни организации, имащи интензивност на научната продукция (брой публикации на учен) за последните три завършени календарни години, съгласно информацията в базите данни Web of Science и/или Scopus над единица.

Средствата по Програмата се разпределят в два модула: „млади учени“ и модул „Постдокторанти“. Средствата по модул „Постдокторанти“ са не по-малко от 20 % от общата субсидия за етапа, а средствата по модул „млади учени“ са не по-малко от 50 %.

**Млади учени** са лица, които извършват научноизследователска и научно-образователна дейност във висши училища и/или научни организации след придобиване на първа образователно-квалификационна степен "магистър", но не повече от 10 години след придобиването й.

**Постодокторанти** са учени, придобили образователна и научна степен "доктор", но не повече от 5 години след придобиването й.

***ВАЖНО !!!*** *Избраните участници по Програмата, в двата модула, трябва да отговарят на изискванията за млад учен или постдокторант до датата на приключване на участието им.*